**Brigitte Gabriel – A Muzulmánokról**

*Brigitte Gabriel a világ rengeteg országában megjelent rádió és TV műsorokban, mint az Iszlám terrorizmus veszélyeinek szakértője. Láttuk őt a „CNN, Fox News, Hannity, Combs, Fox and Friends” híres TV csatornák adásaiban és sok más helyen. Könyvének címe: „Mivel Ők Gyűlölködnek”, egy politikai ébresztő! Brigitte a libanoni fundamentalista radikális iszlám vallás áldozata, élettörténete nagyon megindító. 10 éves volt, mikor otthonát lebombázták és hét éven át egy földalatti óvóhelyen kellett rejtőzködnie a bombák elől, ahol nagyon kevés víz és étel volt. A gyűlölködő muzulmánok levadászták és kivégezték a közösségükben élő keresztényeket. Ez a könyv segít annak megértésében, hogyan próbálják leuralni a nem-muzulmán nemzeteket. Az iszlám NEM békés vallás! Az iszlám nem csupán elnézi az erőszakot, hanem meg is követeli azt! Az iszlámi stratégia az, hogy leuralják Amerikát és Európát úgy, hogy beszivárognak főiskoláinkra, ahol terrorista csoportokat létesítve, a mérgező gyűlöletet tsunami-ként árasztják szét. A radikális iszlám követőket semmi nem állítja meg! Ezt a könyvet használták törvény-módosításokhoz, a CIA és egyéb katonai ügynökség tevékenységeihez is világszerte. Tartalmazza azt, hogy mit tehetsz te, annak érdekében, hogy ne válhass a terrorizmus áldozatává!*

**SID:** Helló, Sid Roth vagyok. Üdvözöllek világomban, ahol a természetfölötti a természetes! Vendégem sokatok számára ismert már, hiszen láthattuk őt a „CNN, Fox News, Hannity és Combs” adásaiban. A Nemzetközi Közép-Keleti –arab nyelvű- Híradó volt bemondónője, aki libanoni származású, de most már amerikai állampolgár.

Amit a muzulmánok mutatnak kifelé az, hogy ők békeszeretők, például, ami engem teljesen kiakaszt, hogy egy amerikai újságban folyton azt írják, hogy az iszlám egy békeszerető vallás. Igaz ez? Tényleg az?

***BRIGITTE****: Nem, ez egy hamis állítás! Az iszlám egy erőszakos vallás, ami egyáltalán nem békés! Az iszlám szó jelentése: alávetettségben, engedelmességben élni. A „salem” azt jelenti békesség, és a muzulmánok ezzel a szóval üdvözlik egymást és sokan azt gondolják az iszlám jelentése is békesség, de ez egyáltalán nem igaz. A „salem” békesség, az „iszlám” engedelmesség!*

**SID**: De álljunk meg egy pillanatra. A TV-ben muzulmán vezetők: Imámok azt mondták a Koránról, hogy az a békességről beszél és még idéztek is a Koránból!

***BRIGITTE:*** *Vannak részek a Koránban, melyek a békéről beszélnek, azokat Mohammed csupán azért foglalta bele a Koránba, mert ezzel azt akarta elérni a zsidóknál, hogy elfogadják őt úgy, mint az utolsó prófétájukat. Amikor Mohammedet saját népe elutasította ott Mekkában, úgy gondolta, ha elmegy Medinába a zsidókhoz és meggyőzi őket, hogy fogadják el, ahhoz kölcsönöznie kell néhány Igeverset tőlük. Ezért látunk a Korán első felében több békére vonatkozó verset is, mivel így akarta megnyerni a zsidókat, hogy Medinában követőivé váljanak. Azonban, amikor a zsidók is elutasították, háborút hirdetett ellenük és mindenki ellen, akik „hitetlenek” (tehát nem muzulmánok) és Mohammed ekkor vált hadi képviselővé. Onnantól kezdve az összes vers a Koránban erőszakot áraszt magából, és a zsidók és keresztények pusztítását buzdítja.*

**SID**: Mondanál legalább egy olyan verset a Koránból, ami a keresztény ellenességre utal?

***BRIGITTE:*** *Rengeteget tudnék mondani, mivel ezrek és ezrek vannak, melyek erről szólnak, több, minthogy megszámolhassam. Az egyik például a Sura 9-es, ami szó szerint azt mondja, hogy háborút hirdetünk a keresztények és a zsidók ellen. Van azonban egy érdekes dolog a Koránban, amit megfigyelhetünk, és ez jellemzi az iszlám vallást is. Ezt a könyvemben is taglaltam. A törvény szerint a muzulmánoknak megengedett a hazugság, még akkor is, ha tudják, hogy ellene van az igazságnak, mivel a Kötelesség Törvénye mindent felülírhat, ami az Igazság Törvénye után van, és a későbbi törölheti a korábbit, tehát mindig az az érvényes, amely a későbbi törvény.*

**SID:** Akkor már csak annyi a kérdésem: hogy tudsz te hosszú távú békét kötni azzal, aki szerint teljesen rendben van az, ha hazudik…?

**SID**: Helló, Sid Roth vagyok Brigitte Gabriellel. Brigitte, te Libanonban születtél és Libanon arról volt híres, hogy az volt a Közép-Kelet Párizsa. Híres volt a toleranciájáról, multi-kultúrájú nemzetéről, ami párhuzamos az Egyesült Államokkal. Azonban minden megváltozott, amikor iszlám vált a domináns vallássá. Neked és családodnak, szó szerint egy óvóhelyen, egy bunkerben kellett élnetek. Hány évig is?

***BRIGITTE:*** *Hét évig*

**SID**: Meséld el azt, amikor megsérült az édesanyád!

***BRIGITTE:*** *Nos, 1975-ben kezdődött Libanonban a háború, ekkor történt az én saját 9/11-em… Az egész életünk fejjel lefelé fordult, mivel muzulmánok támadtak a városunkra és megpróbáltak bennünket leigázni. Egy olyan életből, ami álom volt, rémálom lett. Egy óvóhelyen éltünk hét éven keresztül, ahol szó szerint a túlélésünkért küzdöttünk. Amikor a világ szemet hunyt és senkit nem érdekelt a sorsunk, Izráel volt az, aki a libanoni keresztények segítségére sietett. Libanon, egészen 1975-ig Izráelt ellenségének tekintette, mivel úgy gondolta, ha a bennünket körülvevő Arabvilág vallásával tart, az olyan, mintha piros pontokat gyűjtene magának, és talán az arab országok támadásától távol tarthatja magát, ha Izráel ellenségeként velük tart. Így bennünket, - muzulmánok szerinti „hitetleneket” teljesen megvetettek, és amikor elkezdték a keresztények lemészárlását, mi Dél-Libanon egyik kisvárosában éltünk. A városunkból néhányan átmentek Izráelbe segítséget kérni, és ők éjszaka jöttek, hogy segítsenek és kimenekítsék a keresztényeket. Így tudtunk csak megmenekülni. Miközben a világ többi része szemet hunyt, zsidók voltak azok, akik saját vérüket ontva eljöttek, hogy megvédjék a libanoni keresztényeket. Édesanyám ekkor megsérült és egy Izráeli kórházba kellett őt szállítaniuk. Én ott voltam az anyám mellett a kórházban, aki eszméletét vesztette és számomra életet megváltoztató volt látni azt, ahogy a zsidó emberek bántak a libanoni sebesültekkel. Azokkal, akik elvileg az ellenségeik voltak. 22 napot kellett a kórházban töltenünk és engem megdöbbentett, ahogy az Izráeli orvosok bántak a terrorista sebesültekkel – Libanoniakkal, muzulmánokkal, Palesztinokkal – nem a vallást nézték, és senkinek sem a vallási, sem a nemzeti hovatartozását!*

**SID:** Ha például megsérült egy Izráeli és egy Palesztin, és tegyük föl a Palesztin állapota súlyosabb volt az Izráeliénél, akkor a Palesztint részesítették előnyben és hamarabb ellátták?

***BRIGITTE:*** *Abszolút, ez így is történt!*

**SID**: Ha ugyanez a TE országodban történik, ott hogy lett volna?

***BRIGITTE:*** *Először is, ha egyáltalán egy zsidó eljutott a kórházig, már ott meglincselték és kidobták, majd örömsikolyok mellett kegyetlen halállal mészárolták le, még a környező utcákban is visszhangzottak a kiáltások, amiben azt kiáltják: „Allah Akbar” ami azt jelenti „Allah a legnagyobb” mivel a muzulmán vallást tekintve egy hitetlent, a szemükben tisztátalan zsidót ölhettek meg. Olyan emberit tapasztaltam meg Izráelben, amiről tényként tudtam, hogy az én kultúrámban még a legnagyobb megpróbáltatásukban sem viselkednének úgy az ellenségeikkel, ahogy a zsidók tették. Azt fedeztem föl, hogy az arab világ elárasztja az egész világot az általuk kitalált hazugságokkal a zsidókat illetően, és ezzel etetik meg az embereket.*

**SID**: Álljunk meg egy percre! Tény az, és ezt személyes tapasztalatból is tudom, hogy a muzulmánok között is vannak jó emberek! Tehát most csupán a vallásuk egy csoportjáról beszélsz, akik teljes odaszánással követik a Koránt? Ők csinálják mindazokat, amikről itt beszélsz, ugye?

***BRIGITTE****: Így van, hiszen több millió rendes muzulmán él a világon, akiknek csodálatos a lelke és senkit nem akarnak megölni, akik épp úgy békében akarják élni az életüket, mint te, vagy én, gyerekeket akarnak nevelni, taníttatni, azt akarják, hogy asszonyaik is dolgozzanak és azok csodálatos emberek! Én nem róluk beszéltem! Én kizárólag a radikális, mindenre elszánt muzulmánokról beszéltem! Nem azokról, akik csak úgy fölvették ezt a vallást, hanem akik radikális követői ennek a vallásnak, a betű követői, akik Mohammed lépésnyomait követik.*

**SID:** Ezzel tehát azt mondod, hogy lehetnek olyan moderált muzulmán hívők, akik nem a Korán követői és ők jó emberek?

***BRIGITTE****: Igen, abszolút.*

**SID**: Azonban, a Koránt követők mosolyognak, amíg még ők a kisebbség, de amikor ők a többség, mi bajban vagyunk!

De tudod, mi az, ami sokkal fontosabb ennél is? Mindazzal együtt, ami a világban ma történik, ha nincs személyes, bensőséges kapcsolatod Istennel… Föl fogom olvasni a 91-es Zsoltárt, mely annak ígérete, hogy Isten minden ellened támadó gonosztól megvéd téged! Ez neked szól most! „Aki a Felséges rejtekhelyén lakik, a Mindenható árnyékában nyugszik az, teljes biztonságban. (Hú, ez jól hangzik!) Azt mondom az Örökkévalónak: Te vagy Istenem, bízom benned! Te vagy erős kőváram, benned védelmet találok! Akkor ő kiment a rejtett csapdából, megment a halálos járványtól. Szárnyaival betakar, mint fiókát a madár, és tollai alatt védelmet találsz. Hűsége lesz pajzsod és páncélod! Nem kell félned éjjel a váratlan támadástól, sem nappal a lesből kilőtt nyíltól, sem a homályban lopakodó, halálos járványtól, sem a délben támadó hirtelen haláltól! Még ha ezerszám hullanak is melletted, s tízezren a közeledben, téged akkor is elkerül a pusztító. Bizony, meglátod ezt a saját szemeddel! Előtted büntetik meg a gonoszokat! Mivel ezt mondtad: erős kőváram az Örökkévaló, a Felséges a menedékem! Ezért nem ér el téged a veszedelem, s otthonodnak a pusztítás közelébe sem jöhet. Hiszen az Örökkévaló parancsolt felőled, s melléd rendelte angyalait, hogy őrizzenek minden utadon. Kezükben hordoznak, hogy meg ne üsd lábad a kőben. Bizony, oroszlán és vipera fölött jársz, letaposod az oroszlánkölyköt és a sárkányt! Az Örökkévaló mondja rólad: Mivel ragaszkodsz hozzám, és szeretsz, megmentelek. Mivel jól ismersz engem, magasra emellek. Mikor kiáltasz hozzám, felelek. Veled vagyok, mikor bajok vesznek közöl, kimentelek és fölemellek! Hosszú élettel teszlek megelégedetté, és megmutatom neked szabadításomat.”

Miért? Mert ismered nevét. Mert ismered Őt! Ez nem vallás, nem tradíció, hanem ismerni Istent, az intim, bensőséges kapcsolat! Enélkül, amiről olvastál, van mitől félned. De, aki Istennel összefonódott úgy, hogy hisz Jézus nevében, elhiszi, hogy Ő elmosott minden bűnét… Tedd Őt Uraddá és kérd, hogy éljen benned és akkor a 91-es Zsoltár a tiéd!